**Postup pripojenia OVM v roli konzumenta údajov**

**do IS CSRÚ**

**História zmien:**

|  |  |  |  |
| --- | --- | --- | --- |
| **Verzia** | **Dátum vydania** | **Popis zmien oproti predošlej verzii** | **Autor zmeny** |
| 1.0 | 5.4.2019 | Iniciačná verzia dokumentu Postup pripojenia OVM do IS CSRÚ | tímy CSRÚ |
| 1.1 | 7.10.2021 | Aktualizácia postupu pripojenia (projekt DI) | tímy CSRÚ |
|  |  |  |  |
|  |  |  |  |

**Tabuľka skratiek a pojmov:**

| **Skratka** | **Popis** |
| --- | --- |
| DFŠ / DNR | Detailná funkčná špecifikácia / Detailný návrh riešenia |
| DoPU | Dohoda o poskytovaní údajov. Uzatvára sa medzi Konzumentom a správcom IS CSRÚ. Účelom dohody je určenie rozsahu a formy elektronického poskytovania údajov, využitím integrácie službami IS CSRÚ. |
| IM | Integračný manuál. Účelom integračného manuálu IS CSRÚ je opísať služby IS CSRÚ a definovať spôsob ich volania. Predstavuje vstup pre Konzumenta pre prípravu integračného zámeru a následnú realizáciu integrácie. |
| IS CSRÚ | Informačný systém Centrálna správa referenčných údajov. |
| IS OVM | Informačný systém Orgánu verejnej moci. |
| IZ | Integračný zámer. Vytvára sa ako podklad pre realizáciu integračnej väzby medzi Správcom IS CSRÚ a Konzumentom. Špecifikuje najmä poskytované služby, konzumované objekty evidencie, role a zodpovednosti a harmonogram realizácie. |
| Konzument | OVM, ktorý pomocou služieb IS CSRÚ pristupuje k údajom objektu evidencie, referenčným údajom iných OVM, alebo základným číselníkom. |
| MIRRI | Ministerstvo investícií regionálneho rozvoja a informatizácie SR. |
| MPIaIU | Modul procesnej integrácie a integrácie údajov, definovaný v § 10 odsek 11 písm. d) zákona č.305/2013 Z.z. |
| NFP | Nenávratný finančný príspevok. |
| OE | Objekt evidencie, súbor údajov o subjekte evidencie, ktorým je spravidla entita reálneho sveta (napríklad fyzická osoba, daňový subjekt a pod.) |
| OVM | Orgán verejnej moci. Orgán moci zákonodarnej, výkonnej alebo súdnej, ktorý rozhoduje o právach a povinnostiach iných osôb a tieto rozhodnutia sú štátnou mocou vynútiteľné, či môže štát do týchto práv a povinností zasahovať. |
| SLA | Service level agreement (Dohoda o úrovni poskytovaných služieb). Dohoda o úrovni poskytovaných služieb IS CSRÚ (SLA) špecifikuje garantovanú úroveň služieb IS CSRÚ a postup v prípade výpadkov, či iných problémov. |
| Správca IS CSRÚ | Správcom IS CSRÚ, realizujúceho služby Modulu procesnej integrácie a integrácie údajov, je podľa § 10 odsek 11 písm. d) zákona č.305/2013 Z. z. Ministerstvo investícií regionálneho rozvoja a informatizácie SR.  Kontaktné údaje na Správcu IS CSRÚ:  viď. link na web stránku:  <https://www.mirri.gov.sk/sekcie/informatizacia/egovernment/manazment-udajov/referencne-udaje/index.html> |
| VS | Verejná správa. |

Obsah

[1 Preambula 4](#_Toc87260750)

[2 Úvod 4](#_Toc87260751)

[3 IS CSRÚ – popis služieb a organizačný pohľad 5](#_Toc87260752)

[3.1 Poskytovanie služieb IS CSRÚ 5](#_Toc87260753)

[3.2 Popis organizačnej štruktúry z pohľadu rolí a zodpovedností jednotlivých aktérov 6](#_Toc87260754)

[4 Postup pripojenia sa OVM na IS CSRÚ 9](#_Toc87260755)

[4.1 Príprava IZ v súčinnosti MIRRI a OVM - iniciuje MIRRI 10](#_Toc87260756)

[4.2 Zdokladovanie oprávnenosti OVM konzumovať požadované údaje OE 10](#_Toc87260757)

[4.3 Výstupy špecifikácie pripojenia podľa IZ - iniciuje MIRRI 11](#_Toc87260758)

[4.4 Finalizácia IZ 11](#_Toc87260759)

[4.5 Nastavenie infraštruktúrnych parametrov na strane OVM podľa podkladov z IS CSRÚ 12](#_Toc87260760)

[4.6 Overenie konektivity OVM na TEST a PROD prostredia IS CSRÚ 12](#_Toc87260761)

[4.7 Finalizácia a schválenie Testovacích scenárov 12](#_Toc87260762)

[4.8 Realizácia integračných testov - UAT 12](#_Toc87260763)

[4.9 Príprava a sprocesovanie Dohody o poskytovaní údajov 13](#_Toc87260764)

[4.10 Príprava a sprocesovanie SLA v súčinnosti MIRRI a OVM - iniciuje MIRRI 13](#_Toc87260765)

[4.11 Nábeh integrácie do produkčnej prevádzky 13](#_Toc87260766)

[5 Prílohy k Postupu pripojenia OVM do IS CSRÚ 15](#_Toc87260767)

[5.1 Integračný manuál IS CSRÚ 15](#_Toc87260768)

[5.2 Zoznam Objektov evidencie dostupných cez IS CSRÚ 15](#_Toc87260769)

# Preambula

Predložený dokument „Postup pripojenia OVM v roli konzumenta údajov do IS CSRÚ“ obsahovo nadväzuje na dokument „Metodika poskytovania služieb“, ktorý metodicky zastrešuje poskytovanie služieb IS CSRÚ definovaných v NFP, Analýze a špecifikácií požiadaviek a Architektúre riešenia IS CSRÚ a v DFŠ.

Cieľom predloženého dokumentu je v zjednodušenej forme poskytnúť OVM procesný pohľad na postup pripojenia OVM do IS CSRÚ.

# Úvod

Cieľom tohto materiálu je poskytnúť OVM bližšie informácie o súčasnom postupe, ktorým sa realizuje integrácia IS OVM v roli konzumenta údajov na služby IS CSRÚ.

Tento materiál je určený OVM, ktoré sú v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) povinné alebo oprávnené používať spoločný modul - Modul procesnej integrácie a integrácie údajov (MPIaIU), konkrétne jeho časť Dátová integrácia podľa § 10 odsek 11 písm. d) zákona o eGovernmente, ktorej služby a funkčnosť sú zabezpečované informačným systémom IS CSRÚ.

**Povinnosť**, **oprávnenosť** a spôsob použitia IS CSRÚ je upravená ustanoveniami zákona o eGovernmente a súvisiacim metodickým usmernením:

* **povinnosť** OVM implementovať princíp referencovania a zabezpečiť realizáciu princípu „jeden krát a dosť“ pre oblasť údajov základných číselníkov a referenčných registrov,
* **oprávnenosť** OVM pri výkone verejnej moci elektronicky realizovať elektronickú výmenu údajov v rámci VS formou integrácie na služby IS CSRÚ.

Bližšie informácie sú uvedené v kap. 3.1 Poskytovanie služieb IS CSRÚ.

# IS CSRÚ – popis služieb a organizačný pohľad

## Poskytovanie služieb IS CSRÚ

Poskytovanie služieb IS CSRÚ sa riadi predovšetkým ***zákonom č. 305/2013 Z. z. o e-Governmente a***  ***zákonom č.275/2006 Z. z. o informačných systémoch verejnej správy*** (zákon o IS VS), ako aj a inými osobitnými predpismi. Zákon o eGovernmente vymedzuje rolu a spôsob aktualizácie ***Zoznamu referenčných registrov***.

***IS CSRÚ*** poskytuje služby, ktoré implementujú funkcionalitu **Modulu procesnej integrácie a integrácie údajov (MPIaIU)** v zmysle ***§10 odseku 11 písmena d) zákona č. 305/2013 Z. z..***  Tieto služby pristupujú k údajom obsahujúce údaje zo ***základných číselníkov***, z ***referenčných registrov*** alebo z iných než referenčných registrov. ***Služby IS CSRÚ*** sú dostupné pre OVM v roli ***konzument*** alebo v roli ***poskytovateľ*** prostredníctvom rozhrania definovaného v ***modeli služieb IS CSRÚ***. ***Správcom IS CSRÚ*** je MIRRI (podľa §10 odseku 11 písmena d) zákona č. 305/2013 Z. z.). Rozhranie ***administrácia IS CSRÚ*** slúži ***správcovi IS CSRÚ*** na monitorovanie prevádzky, registráciu nových ***konzumentov*** a registráciu ***poskytovateľov***.

***Orgán verejnej moci*** vystupuje v roli ***poskytovateľ,*** ak sprístupňuje pomocou ***IS CSRÚ*** **OE zo základných číselníkov,   
z referenčných registrov alebo z iných než referenčných registrov**. ***Orgán verejnej moci*** vystupuje v roli ***konzument,*** ak za účelom stotožňovania alebo referencovania (*viď. „Metodické usmernenie Úradu podpredsedu vlády SR pre investície a informatizáciu č. 3639/2019-oDK o postupe zaraďovania referenčných údajov[[1]](#footnote-1)*)pristupuje k **OE zo základných číselníkov, z referenčných registrov alebo z iných než referenčných registrov.**

Poskytovanie ***služieb IS CSRÚ*** pre ***konzumentov*** je podmienené vytvorením ***IZ IS CSRÚ – konzument*** medzi ***správcom IS CSRÚ*** a ***konzumentom***. **IZ** pripravuje ***konzument*** v spolupráci so ***správcom IS CSRÚ*** s použitím ***IM CSRÚ*** a vzorovej ***SLA CSRÚ***. V prípade, keď ***konzument*** požaduje prístup k údajom poskytovateľa, na sprístupnenie ktorých ***osobitné predpisy vyžadujú uzatvoriť Dohodu o poskytnutí údajov***, ***konzument*** uzatvorí so ***správcon IS CSRÚ*** ***Dohodu o poskytnutí údajov***..


**Popis služieb IS CSRÚ:**

|  |  |
| --- | --- |
| **Služba** | **Kód a popis služby MetaIS** |
| **Poskytovanie konsolidovaných údajov o subjekte** | sluzba\_is\_49250:  Služba poskytne z IS CSRU konsolidované údaje, ktoré sú o subjekte evidované v ISVS a obsiahnuté v IS CSRU podľa zadefinovaného výberu údajov skúmaného subjektu (FO/PO) strojovo spracovateľným rozhraním prostredníctvom volania webových služieb. |
| **Poskytnutie údajov z IS CSRÚ na synchronizáciu** | sluzba\_is\_49253:  Inštitúcia verejnej správy získa z IS CSRÚ elektronický výstup vo forme požadovaných konsolidovaných referenčných údajov na overenie súladu referencovaných údajov evidovaných vo svojom ISVS s referenčnými údajmi. |
| **Poskytnutie výpisu o kontrole kvality referencovaných údajov voči referenčným údajom IS CSRÚ** | sluzba\_is\_49258:  Služba poskytne subjektu – inštitúcii verejnej správy elektronický výstup vo forme výpisu o kontrole vnútorných pravidiel referencovaných údajov voči referenčným údajom podľa definovaných pravidiel. |
| **Asistované poskytnutie výpisu o kontrole kvality referencovaných údajov voči referenčným údajom IS CSRÚ** | sluzba\_is\_49259:  Inštitúcia verejnej správy získa z IS CSRÚ elektronický výstup vo forme výpisu o kontrole vnútorných pravidiel referencovaných údajov voči referenčným údajom podľa definovaných pravidiel, a to výpis stotožnených referenčných údajov a výpis nesúladov s uvedením chybového kódu a označením dôvodu nesúladu, vrátane duplicít v režime asistovaného potvrdzovania navrhnutého stotožnenia. |

Detailný popis jednotlivých vyššie uvedených služieb sa nachádza v **Integračnom manuáli poskytovaných služieb IS CSRÚ** zverejnenom na <https://www.mirri.gov.sk/sekcie/informatizacia/egovernment/manazment-udajov/metodicke-postupy/>

## Popis organizačnej štruktúry z pohľadu rolí a zodpovedností jednotlivých aktérov

Na obrázku č.1 je organizačný pohľad na zabezpečenie prevádzky a rozvoja IS CSRÚ s vymedzením časti Prevádzky a časti Gestora IS CSRÚ. Táto kapitola ďalej poskytuje  bližší popis organizačnej štruktúry z pohľadu rolí a zodpovedností jednotlivých aktérov.



Obrázok 1 Detailný popis organizačnej štruktúry s pohľadu rolí a zodpovedností jednotlivých aktérov

|  |  |  |  |
| --- | --- | --- | --- |
|  | **Rola** | **Popis** | **Zodpovednosť** |
| 1 | **Správca IS CSRU** (manažér projektu / garant IS) | * komunikuje s OVM, ktoré majú záujem o integráciu sa na služby IS CSRÚ * posudzuje a schvaľuje požiadavky OVM na integráciu * na vrcholovej úrovni monitoruje prevádzku systému a vyhodnocuje incidenty * nastavuje proces pre riadenie zmien (change management) * iniciuje alebo posudzuje požiadavky na zmenové konania a štúdie realizovateľnosti * preberá a akceptuje dodávky a schvaľuje nasadzovanie zmien do produkčnej prevádzky * zastrešuje komunikáciu s dodávateľom IS * definuje zadanie pre Integračného administrátora-projektového manažéra implementácie IS CSRÚ | Zodpovednosť za udržateľnosť konceptu  IS CSRÚ, celkový rozvoj a prevádzku IS CSRÚ |
| 2 | **Integračný administrátor** / **projektový manažér** | * administruje tvorbu Dohôd o integračných zámeroch (IZ) alebo iných dohôd s OVM formálne upravujúcich výmenu dát, ich podmienky a proces vytvárania integračného rozhrania * verifikuje spolu s poskytovateľom údajov oprávnenia pre konzumenta * overuje a testuje funkčnosť sieťového prepojenia systému konzumenta s IS CSRÚ * vytvára zadanie pre nastavenie riadiacich údajov * administruje tvorbu Dohôd o SLA alebo iných dohôd s OVM formálne upravujúcich proces nasadenia integračných rozhraní do produkcie a parametre kvality výmenu dát * vyhodnocuje výsledok integračných testov vo vzťahu k IZ * realizuje operatívnu komunikáciu s poskytovateľmi a konzumentmi údajov * komunikuje s dodávateľom IS * riadi projekt alebo zmenové konanie v zmysle štandardov projektového riadenia * eskaluje riziká dodávky smerom k Správcovi IS CSRÚ a Produktovému manažérovi | Zodpovednosť za implementáciu integračných rozhraní a projekt. riadenie vybraných rozvojových aktivít IS CSRÚ |
| 3 | **Vedúci prevádzky** | * Dohľad nad organizačným zabezpečením prevádzky a aplikačnej podpory na strane DataCentra MF * Komunikácia s:   - Dátový architekt  - Systémový administrátor IS CSRÚ  - Prevádzková podpora IS CSRÚ | Zodpovednosť za prevádzku IS CSRÚ |
| 4 | **Dátový architekt a metodik pre referenčné údaje** | * iniciuje a pripomienkuje legislatívu súvisiacu s  IS CSRÚ * v zmysle legislatívy metodicky usmerňuje správcov referenčných registrov a konzumentov * identifikuje referenčné údaje a referenčné registre, zodpovedá za aktualizáciu a zverejňovanie plánu ich vyhlásenia * komunikuje so správcom referenčného registra pri vyhlasovaní údajov za referenčné a pri riešení incidentov s integritou údajov * zabezpečuje výkon vyhlasovania referenčných údajov a registrov v zmysle legislatívy * realizuje operatívnu komunikáciu s architektonickou kanceláriou | Zodpovednosť za referenčné údaje (plán a ich vyhlasovanie, ...) |
| 5 | **Produktový manažér** | * spolu so Správcom IS CSRÚ posudzuje a schvaľuje požiadavky OVM na integráciu * zastrešuje komunikáciu s dátovou kanceláriou MIRRI a OVM v oblasti koncepcie rozvoja IS CSRÚ * iniciuje alebo posudzuje požiadavky na zmenové konania, štúdie realizovateľnosti, zámery a zmluvy v súvislosti s vývojom nových funkcionalít IS CSRÚ * komunikuje s OVM, ktoré majú požiadavky na nové služby IS CSRÚ alebo na úpravu existujúcich služieb IS CSRÚ * spravuje dokumentáciu k popisu služieb IS CSRÚ | Zodpovednosť za rozvoj  IS CSRÚ a jeho služby |

# Postup pripojenia sa OVM na IS CSRÚ

1. **Iniciačnú požiadavku OVM na pripojenie na IS CSRÚ posiela OVM na Správcu IS CSRÚ formou e-mailu, ktorý obsahuje základné informácie:**

* identifikácia OVM a IS OVM, ktorý má záujem integrovať sa na IS CSRÚ,
* zámer OVM a dôvod integrácie, vrátane právne relevantného odôvodnenia a explicitného uvedenia konkrétneho ustanovenia/paragrafu osobitného právneho predpisu/zákona, ktoré zakladá legálnu oprávnenosť OVM konzumovať identifikovanú oblasť údajov,
* oblasť údajov/OE ktoré má OVM záujem konzumovať,
* rámcovo plánovaný termín nasadenia integrácie do produkčnej prevádzky,
* základné informácie o kontaktnej osobe za OVM (e-mail, telefón).

Pozn.: Kontaktné údaje na Správcu IS CSRÚ sú zverejnené na: <https://www.mirri.gov.sk/sekcie/informatizacia/egovernment/manazment-udajov/referencne-udaje/index.html>

1. **Posúdenie požiadavky OVM na MIRRI**

Požiadavku OVM na pripojenie sa na IS CSRÚ posúdi Správca IS CSRÚ v spolupráci so zástupcami Gestora IS CSRÚ. Spoločne vyhodnotia požiadavku z hľadiska jej realizovateľnosti prostredníctvom štandardného procesu podpory vo väzbe na dostupné objekty evidencie a služby IS CSRÚ (viď. integračný manuál IS CSRÚ a zoznam OE dostupných cez IS CSRÚ). Pokiaľ ide o požiadavku OVM týkajúcu sa iných než dostupných služieb IS CSRÚ, resp. objektov evidencie, ktoré nie sú aktuálne prístupné v produkčnej prevádzke IS CSRÚ, tak takáto požiadavka sa posudzuje individuálne v spolupráci s Produktovým manažérom IS CSRÚ, ktorý preskúma jej realizovateľnosť v rámci zavedeného procesu riadenia zmien („change managementu“) MIRRI a vo vzťahu ku koncepcii rozvoja a architektúre IS CSRÚ.

1. **Schválenie požiadavky OVM na MIRRI**

V prípade kladného posúdenia je, požiadavka OVM na pripojenie sa na CSRÚ, posunutá na jej sprocesovanie v zmysle bodu IV. nižšie.

1. **OVM - proces integrácie na služby IS CSRÚ:**

**Aktivity:**

1. Príprava IZ v súčinnosti s MIRRI a OVM - iniciuje MIRRI,
2. Zdokladovanie oprávnenosti OVM konzumovať požadované údaje OE – iniciuje MIRRI,
3. Výstupy špecifikácie pripojenia podľa IZ - iniciuje MIRRI,
4. Finalizácia IZ,
5. Nastavenie infraštruktúrnych parametrov strany OVM podľa podkladov z IS CSRÚ,
6. Overenie konektivity OVM na TEST a PROD prostredia IS CSRÚ,
7. Finalizácia a schválenie Testovacích scenárov,
8. Realizácia integračných testov - UAT,
9. Príprava a sprocesovanie Dohody o poskytovaní údajov
10. Príprava a sprocesovanie SLA v súčinnosti MIRRI a OVM - iniciuje MIRRI,
11. Nábeh integrácie do produkčnej prevádzky.

## Príprava IZ v súčinnosti MIRRI a OVM - iniciuje MIRRI

Hlavnými vstupmi pre prípravu Integračného zámeru (IZ) sú nasledovné dokumenty, ktoré Správca IS CSRÚ poskytne integrujúcemu sa OVM:

* Vzorový IZ IS CSRÚ – Konzument,
* Integračný manuál IS CSRÚ.

Vzorový IZ IS CSRÚ a Integračný manuál IS CSRÚ sú zverejnené na <https://www.mirri.gov.sk/sekcie/informatizacia/egovernment/manazment-udajov/metodicke-postupy/index.html>.

Po oboznámení sa s uvedenými dokumentami, integrujúci sa OVM má možnosť požiadať Správcu IS CSRÚ o konzultáciu k upresneniu organizačných a technických aspektov integrácie OVM na služby IS CSRÚ.

Stručný návod na použitie podkladov:

| **Podklad** | **Spôsob použitia** |
| --- | --- |
| Vzorový IZ IS CSRÚ - Konzument | Správca IS CSRÚ poskytne Konzumentovi vzorový IZ, ktorý bude podkladom pre finálny IZ IS CSRÚ s IS OVM. Kľúčové kapitoly IZ:   * Identifikácia subjektov integračného zámeru * Zdôvodnenie a ciele integračného zámeru * Rozsah integrácie a Štruktúra konzumovaných údajov (OE) * Prípady použitia služieb * Popis rolí a zodpovednosti * Harmonogram integračného zámeru * Špecifikácia objektov evidencie   Pozn. Finalizovaný IZ bude vložený ako príloha do dohody o poskytovaní údajov uzatvorenej medzi správcom IS CSRÚ a OVM vystupujúcim v roli konzumenta. |
| Integračný manuál IS CSRÚ | Integračný manuál IS CSRÚ špecifikuje integrovanému OVM spôsob integrácie prostredníctvom webových služieb IS CSRÚ. |
| Špecifikácia objektov evidencie | OVM v roli Konzumenta špecifikuje objekt evidencie, ku ktorému chce pristupovať, resp. vyplní:   * názov údaju, * oznámenie legislatívneho nároku (právneho základu) umožňujúceho pristupovať k danému údaju, * objekt evidencie Poskytovateľa, ku ktorého údaju bude Konzument pristupovať.   Správca IS CSRÚ využije tento vstup na konfiguráciu integrácie a jeho vyplnená verzia bude prílohou IZ. |

## Zdokladovanie oprávnenosti OVM konzumovať požadované údaje OE

V nadväznosti na realizáciu krokov I. až III. vyššie Správca IS CSRÚ vyzve OVM na preukázanie oprávnenosti konzumovať oblasť požadovaných OE / údajov.

Pokiaľ OVM preukáže oprávnenosť používať na svoju činnosť konkrétny typ údajov alebo úradných dokumentov   
(vo forme dát, výpisov, odpisov, potvrdení, ...) s odkazom napr. na príslušný zákon alebo osobitný právny predpis, na základe ktorého plní úlohy OVM alebo vydáva rozhodnutia v postavení OVM, v takom prípade sa považuje v zmysle odseku 6 § 17 zákona 305/2013 Z.z. oprávnenie OVM požadovať také údaje a úradné dokumenty od iného OVM za preukázané. Takéto oprávnenie zapíše Správca IS CSRÚ do evidencie oprávnení a upovedomí o tom poskytovateľa údajov.

Okrem vyššie uvedeného postupu, ak konzument požaduje prístup k údajom poskytovateľa, na sprístupnenie ktorých osobitné predpisy vyžadujú uzatvoriť Dohodu o poskytnutí údajov, prípravu a proces schvaľovania takejto Dohody riadi Správca IS CSRÚ v spolupráci a za súčinnosti integrujúceho sa OVM. Obdobne sa postupuje, ak osobitné predpisy určujú iný špecifický postup, ktorý je predpokladom na začatie poskytovania údajov.

Zdokladovanie oprávnenosti OVM konzumovať požadované údaje, resp. aj vykonanie postupu predpísaného osobitnými predpismi, musí byť realizované ešte pred tým než vydá Správca IS CSRÚ pokyn na nasadenie predmetnej integrácie na produkčné prostredie IS CSRÚ –ďalej viď. bod 4.11.

## Výstupy špecifikácie pripojenia podľa IZ - iniciuje MIRRI

Výstupom analýzy a špecifikácie integrácie OVM na služby IS CSRÚ sú dva dokumenty, ktoré detailnejšie popisujú spôsob a rozsah integrácie, biznis špecifiká požadované a implementované pre dané OVM, a detailná charakteristika a parametre prepojenia infraštruktúr OVM a IS CSRÚ:

1) Integračný technický návrh (ITN),

2) **Špecifikácia prepojenia infraštruktúry (ŠPI)**.

Stručný návod na použitie podkladov:

| **Podklad** | **Spôsob použitia** |
| --- | --- |
| Integračný technický návrh | Dokument detailne popisuje fyzickú implementáciu využívaných web služieb  IS CSRÚ, postupnosť a závislosti aktivít, popis a ukážku vstupných parametrov, formu výstupu služby, vzorové príklady volaní služieb pre dané OVM. |
| Špecifikácia prepojenia infraštruktúry | Dokument zachytáva schému komponentov, ktoré sú predmetom vzájomného prepojenia, a parametre prostredí (verejné IP adresy, porty,...).  Dokument slúži ako podklad k žiadosti na Govnet a gCloud o povolenie prepojenia infraštruktúry OVM a IS CSRÚ. Žiadosť iniciuje strana, ktorá vystavuje vlastné služby pre volanie druhou stranou. Štandardne budú volané služby CSRÚ,  t.j. požiadavku na prepojenie sprocesuje strana Správcu IS CSRÚ. |

## Finalizácia IZ

Aktivity:

1. OVM doplní návrh IZ z bodu 4.1 a zašle Správcovi IS CSRÚ,
2. Správca IS CSRÚ zverifikuje doplnený IZ a zašle finálnu verziu OVM,
3. Po finalizácii IZ oboma stranami budú zahájené implementačné činnosti v kontexte schváleného harmonogramu.

## Nastavenie infraštruktúrnych parametrov na strane OVM podľa podkladov z IS CSRÚ

Systémový administrátor OVM nakonfiguruje prístupy k službám IS CSRÚ a k objektom evidencie na základe služieb a objektov evidencie špecifikovaných v IZ a v dokumente Špecifikácia prepojenia infraštruktúry:

* Nastavenie konfiguračného nastavenia infraštruktúry OVM podľa Špecifikácia prepojenia infraštruktúry,
* Nastavenie technického používateľa (name/pwd) a endpointov služieb CSRÚ podľa XLS zaslaného integračným administrátorom CSRÚ zabezpečeným spôsobom (mailom zaheslovaný zoznam, SMS s heslom na poverenú osobu OVM). Nastavenia pre testovacie i produkčné prostredia OVM.

## Overenie konektivity OVM na TEST a PROD prostredia IS CSRÚ

Základný test správnosti prepojenia infraštruktúry OVM a IS CSRÚ pozostáva z nasledovných testov:

1. Test dostupnosti aplikačných služieb IS CSRÚ,
2. Test dostupnosti SFTP servera,
3. Test prenosu údajov z/na SFTP server,
4. Test dostupnosti používateľských portálov IS CSRÚ.

Detaily k tejto aktivite budú sprístupnené OVM po zahájení procesu integrácie na služby IS CSRÚ.

## Finalizácia a schválenie Testovacích scenárov

Správca IS CSRÚ na základe šablóny spracuje prvotný návrh Testovacích scenárov integračných testov (Test Case), pre oblasť integrácií ktoré sú definované v IZ. Predvyplnené budú testovacie prípady a testovacie dáta, podľa aktuálneho nastavenia testovacieho prostredia IS CSRÚ.

OVM zverifikuje rozsah testovaných prípadov a sfinalizuje Testovacie scenáre, upresní konkrétny termín realizácie UAT a menuje kontaktnú osobu OVM zodpovednú za realizáciu testovacích scenárov.

## Realizácia integračných testov - UAT

Poverení pracovníci OVM a MIRRI poskytujú súčinnosť pri realizácii UAT v nasledujúcich oblastiach:

* Monitoring spracovávaných volaní služieb na strane IS CSRÚ,
* Identifikácia a detekcia výnimočných stavov,
* Podpora pri sieťových nastaveniach,
* Riešenie technických incidentov rôzneho pôvodu.

Výstupom realizácie UAT sú nasledovné podpísané výstupné dokumenty:

1. Testovacie scenáre

* OVM dopíše priebeh a výsledok pre každý zrealizovaný testovaný prípad
* Podpisuje kompetentná osoba OVM ktorá zrealizovala testovaný prípad

1. Protokol o ukončení testovania

* Správca IS CSRÚ spracuje návrh protokolu podľa platnej šablóny
* Kompetentná osoba OVM sfinalizuje protokol za stranu OVM
* Protokol podpisujú kompetentné osoby MIRRI a Konzumenta

## Príprava a sprocesovanie Dohody o poskytovaní údajov

Ak konzument požaduje prístup k údajom poskytovateľa, na sprístupnenie ktorých osobitné predpisy vyžadujú uzatvoriť Dohodu o poskytnutí údajov, prípravu a proces schvaľovania takejto Dohody riadi Správca IS CSRÚ v spolupráci a  za súčinnosti integrujúceho sa OVM. Správca IS CSRÚ predloží OVM v roli konzumenta predvyplnenú vzorovú DoPÚ (DoPU - vzor Konzument) na doplnenie požadavaných údajov, schválenie a podpis za stranu OVM. Následne finalizovanú DoPÚ schvaľuje a podpisuje strana správcu IS CSRÚ.

Zdokladovanie oprávnenosti OVM poskytovať predmetné údaje, resp. aj vykonanie postupu predpísaného osobitnými predpismi, musí byť realizované ešte pred tým než vydá Správca IS CSRÚ pokyn na nasadenie predmetnej integrácie na produkčné prostredie IS CSRÚ – ďalej viď. bod 4.11.

## Príprava a sprocesovanie SLA v súčinnosti MIRRI a OVM - iniciuje MIRRI

Služby IS CSRÚ sú poskytované na základe akceptovanej Dohody o úrovni poskytovaných služieb (SLA), ktorá špecifikuje pre jednotlivé služby:

* Plánovaná doba dostupnosti,
* Úroveň dostupnosti,
* Maximálna kumulatívna doba plánovaných odstávok za 1 mesiac / upgrade IS,
* Garantovaná doba odozvy (synchrónna časť / asynchrónna časť),
* Maximálny počet simultánnych pripojení,
* Doba obnovenia služby (RTO),
* Dohodnutá doba odberu služby/údajov.

Tieto veličiny nie je za bežných podmienok možné upravovať smerom k vyšším úrovniam, ak vyhovujú podmienkam stanoveným pre prevádzku informačných systémov verejnej správy v príslušných predpisoch.

SLA ďalej špecifikuje kontaktné body pre technickú podporu, eskalačný mechanizmus v prípade incidentov, manažment zmien, proces riadenia incidentov, reklamácie, informácie o zabezpečení bezpečnosti a kontinuity služieb v prípade vážnych incidentov, ustanovenia o ochrane osobných údajov a reporting dodržiavania tejto dohody. Tieto oblasti SLA je možné na základe požiadaviek Konzumenta mierne upraviť.

Vzor SLA sa nachádza na <https://www.mirri.gov.sk/sekcie/informatizacia/egovernment/manazment-udajov/metodicke-postupy/index.html>.

## Nábeh integrácie do produkčnej prevádzky

* IS CSRÚ nastaví riadiace údaje na produkčnom prostredí IS CSRÚ, a týmto sprístupní služby IS CSRÚ pre volanie z IS OVM,
* IS OVM nastaví riadiace údaje na produkčnom prostredí IS OVM, a týmto sprístupní volanie služieb IS CSRÚ  
  z IS OVM.

Výstupom je podpísaný dokument, ktorý je prílohou integračnej SLA:

Protokol o nábehu do produkčnej prevádzky

* Správca IS CSRÚ spracuje návrh protokolu podľa platnej šablóny,
* Kompetentná osoba OVM sfinalizuje protokol za stranu OVM,
* Protokol podpisujú kompetentné osoby MIRRI a OVM.

# Prílohy k Postupu pripojenia OVM do IS CSRÚ

## Integračný manuál IS CSRÚ

Účelom integračného manuálu IS CSRÚ je popis služieb IS CSRÚ a spôsobov integrácie pre využívanie týchto služieb. Predstavuje vstup pre Konzumenta pri integračnom procese.

Link:

<https://www.mirri.gov.sk/sekcie/informatizacia/egovernment/manazment-udajov/metodicke-postupy/index.html>

## Zoznam Objektov evidencie dostupných cez IS CSRÚ

Dokument bude sprístupnený OVM na: <https://www.mirri.gov.sk/sekcie/informatizacia/egovernment/manazment-udajov/metodicke-postupy/index.html>

1. https://www.mirri.gov.sk/sekcie/informatizacia/egovernment/manazment-udajov/metodicke-postupy/ [↑](#footnote-ref-1)